विम्बल्डन २०२३ : जोकोभिचले जिते ३५०औं ग्रान्डस्लाम खेल
नोभाक जोकोभिच ग्रान्डस्लाम टेनिसको ३५०औं खेल जित्ने तेस्रो खेलाडी भएका छन् । उनले बुधबार विम्बल्डनमा जोर्डन थोम्सनको चुनौतीलाई पन्छाए ।
काठमाडौँ — नोभाक जोकोभिच ग्रान्डस्लाम टेनिसको ३५०औं खेल जित्ने तेस्रो खेलाडी भएका छन् । उनले बुधबार विम्बल्डनमा जोर्डन थोम्सनको चुनौतीलाई पन्छाए ।डिफेन्डिङ च्याम्पियन जोकोभिचले गैरवरीयताप्राप्त थोम्सनलाई ६–३, ७–६ (७/४) र ७–५ ले पराजित गरे । उनी अगाडि ग्रान्डस्लाम टेनिसमा रोजर फेडेररले ३ सय ६९ र सेरेना विलियम्सले ३ सय ६५ खेल जितेका छन् ।दुवै खेलाडीले सन्यास पनि लिइसकेका छन् ।सर्बियाली ३६ वर्षीय जोकोभिच कीर्तिमान आठौं पल्ट ग्रान्ड स्लाम जित्ने उद्देश्यमा छन् र यस्तो गर्न सके उनले फेडेररको बराबरी गर्नेछन् ।यस्तै उनी कीर्तिमान २४ औं ग्रान्ड स्लाम उपाधि जित्ने उद्देश्यमा पनि छन् । यस्तो गर्न सके जोकोभिचले मार्गरेट कोर्टका सर्वकालीन कीर्तिमानको बराबरी गर्नेछन् । 